Tarybos reglamentas (EB) Nr. 774/94,
1994 m. kovo 29 d.
atidarantis tam tikras Bendrijos tarifines aukštos kokybės jautienos, taip pat kiaulienos, paukštienos, kviečių ir meslino bei sėlenų, išsijų ir kitų liekanų kvotas bei numatantis tokių kvotų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač jos 113 straipsnį,
atsižvelgdama į Komisijos pasiūlymą,
kadangi pagal GATT XXVIII straipsnį Bendrija susitarė dėl naujų tarifų lengvatų; kadangi šių derybų pagrindu buvo sudaryti susitarimai su Argentina, Brazilija, Kanada, Lenkija, Švedija ir Urugvajumi; kadangi šie susitarimai buvo patvirtinti 1993 m. gruodžio 20 d. Tarybos sprendimu [1];
kadangi pirmiau minėti susitarimai, atsižvelgiant į tam tikras sąlygas, numato nuo 1994 m. sausio 1 d. įvesti metines tarifines kvotas aukštos kokybės jautienai, klasifikuojamai pagal KN kodus 02013000, 02023090, 02061095 ir 02062991, kiaulienai, klasifikuojamai pagal KN kodus 02031913 ir 02032915, paukštienai, klasifikuojamai pagal KN kodus 02074110, 02074141, 02074171, 02074210, 02074211 ir 02074271, kviečiams ir kviečių bei rugių mišiniui, klasifikuojamiems pagal KN kodus 10011000 ir 10019099, bei sėlenoms, išsijoms bei kitoms atliekoms, klasifikuojamiems pagal KN kodus 23023010, 23023090, 23034010 ir 23034020; kadangi dėl šios priežasties šios kvotos turi būti įvestos ir įsigalioti nuo 1994 m. sausio 1 d.;
kadangi pirmiau minėti susitarimai apima neapibrėžtą laikotarpį; kadangi siekiant racionalaus taikymo ir efektyvumo šios kvotos turėtų būti įvestos ne vieneriems metams;
kadangi gali pasirodyti būtina nustatyti sistemą, kuri garantuotų produktų pobūdį, kilmės vietą ir kilmę; kadangi šiuo atžvilgiu pagal naująsias tarifines lengvatas importui tam tikrais atvejais turėtų būti taikomas reikalavimas pateikti autentiškumo liudijimą;
kadangi šias importuojamas prekes būtų galima paskirstyti per visą metų laikotarpį, atsižvelgiant į Bendrijos rinkos poreikius; kadangi šiuo atžvilgiu gali pasirodyti būtina nustatyti kvotų išnaudojimo sistemą, remiantis pateikiamomis importo licenzijomis;
kadangi pirmiau minėtų susitarimų patvirtinimas Taryboje reiškia, jog 1998 m. kovo 28 d. Tarybos reglamente (EEB) Nr. 1058/88 dėl sėlenų, išsijų ir kitų sijojimo, malimo ar kito grūdų, išskyrus kukurūzus ir ryžius, apdorojimo liekanų, iš dalies pakeičiančiame Reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [2], nustatyta sistema tampa nereikalinga; kadangi dėl šios priežasties pirmasis reglamentas turėtų būti panaikintas;
kadangi remiantis tvarka, nustatyta 1968 m. birželio 27 d. Reglamento (EEB) Nr. 805/68 dėl bendro galvijienos rinkos organizavimo 27 straipsnyje [3] arba atitinkamuose kitų reglamentų dėl bendro rinkų, kurias įtakojo įvestos kvotos, organizavimo straipsniuose, taikant šį reglamentą privalo būti nustatytos išsamios taisyklės ir ypač nuostatos, būtinos tinkamam kvotų administravimui užtikrinti;
kadangi 1979 m. vasario 5 d. Tarybos reglamentas (EEB) 234/79 dėl žemės ūkio produktams taikomos Bendrojo muitų tarifo nomenklatūros patikslinimo tvarkos [4] ir 1987 m. liepos 23 d. Tarybos reglamentas Nr. 2658/87 dėl tarifų ir statistinės nomenklatūros bei dėl Bendrojo muitų tarifo [5] jau nustato, kad Komisija gali padaryti būtinus šio reglamento techninius pakeitimus ir kitokius pataisymus, atitinkamai pataisius Kombinuotąją nomenklatūrą ir TARIC kodus; kadangi šio reglamento pakeitimus būtina padaryti atsižvelgiant į bet kokius Tarybos nustatytų kvotų dydžių ir kitų kvotų reikalavimų pakeitimus, taip pat būtina padaryti šio reglamento pakeitimus; kadangi siekiant supaprastinti klausimus turi būti užtikrinta, kad Komisija, vadovaudamasi Reglamento (EEB) Nr. 805/68 27 straipsnyje arba kituose pirmiau minėtuose reglamentuose nustatyta tvarka, padarytų tokius šio reglamento pakeitimus ir kitokius pataisymus,
PRIĖMĖ ŠĮ REGLAMENTĄ:
1 straipsnis
1. Įvedama bendra 18000 tonų metinė Bendrijos tarifinė kvota aukštos kokybės šviežiai, šaldytai arba užšaldytai jautienai, kurios klasifikuojamos pagal KN kodus 0201 ir 0202, bei produktams, kurie klasifikuojami pagal KN kodus 02061095 ir 02062991, ir išreikšta produkto svoriu.
2. Šio dydžio kvotai taikomas bendrasis muitų tarifas sudaro 20 %, o kintantis mokestis - 0 %.
2 straipsnis
1. Įvedama bendra 7000 tonų metinė Bendrijos tarifinė kvota šviežiai, šaldytai arba užšaldytai kiaulienai, kurios klasifikuojamos pagal KN kodus 02031913 ir 02032915.
2. Šio dydžio kvotai taikomas kintantis mokestis sudaro 0 %.
3 straipsnis
1. Įvedama bendra 15500 metinė Bendrijos tarifinė kvota paukštienai, kuri klasifikuojama pagal KN kodus 02074110, 02074141 ir 02074171.
2. Šio dydžio kvotai taikomas kintantis mokestis sudaro 0 %.
4 straipsnis
1. Įvedama bendra 2500 tonų metinė Bendrijos tarifinė kvota kalakutienai, kuri klasifikuojama pagal KN kodus 02074210, 02074211 ir 02074271.
2. Šio dydžio kvotai taikomas kintantis mokestis sudaro 0 %.
5 straipsnis
1. Įvedama 300000 tonų metinė Bendrijos tarifinė kvota sėkliniams kviečiams, kurie klasifikuojami pagal KN kodus 10011000 ir 10019099.
2. Šio dydžio kvotai taikomas kintantis mokestis sudaro 0 %.
6 straipsnis
1. Įvedama bendra 475000 tonų metinė Bendrijos tarifinė kvota sėlenoms, išsijoms ir kitoms sijojimo, malimo ar kito grūdinių kultūrų, išskyrus kukurūzus ir ryžius, apdorojimo atliekoms, kurios klasifikuojamos pagal KN kodus 23023010, 23023090, 23024010 ir 23024090.
2. Šio dydžio kvotai taikomas kintantis mokestis sudaro 0 %. Taikomas bendrasis muitų tarifas sudaro 40,80 ekiu už produktų, kurie klasifikuojami pagal KN kodus 23023010 ir 23024010, toną, 83,40 ekiu už produktų, kurie klasifikuojami pagal KN kodą 23023090, toną ir 83,00 ekiu už produktų, kurie klasifikuojami pagal KN kodą 23024090, toną.
7 straipsnis
Išsamios taisyklės, skirtos šiam reglamentui ir atitinkamai:
a) produkto pobūdį, kilmės vietą ir kilmę garantuojančios nuostatos;
b) nuostatos, susijusios su dokumento, leidžiančio patikrinti a punkte minimas garantijas, pripažinimu bei
c) importo licenzijų išdavimo sąlygos ir galiojimo terminas
patvirtinami laikantis Reglamento (EEB) Nr. 805/68 27 straipsnyje arba kitų reglamentų dėl bendros konkrečių rinkų organizacijos atitinkamuose straipsniuose nustatytos tvarkos.
8 straipsnis
Jei Taryba nuspręstų pakeisti pirmiau minėtų kvotų nuostatas dėl kiekio ar kitų sąlygų, ypač priimdama sprendimą patvirtinti susitarimą su viena ar keliomis trečiosiomis šalimis, tokie reglamento pakeitimai vėliau patvirtinami laikantis Reglamento (EEB) Nr. 805/68 27 straipsnyje arba kitų reglamentų dėl bendros konkrečių rinkų organizacijos atitinkamuose straipsniuose nustatytos tvarkos.
9 straipsnis
Reglamentas (EEB) Nr. 1058/88 šiuo panaikinamas.
10 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1994 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. kovo 29 d.